stanford-oval/wikipedia huggingface dataset:
Ducati 1299

| Ducati 1299 |
| --- | --- |

Historia
Valmistaja:  Ducati
Valmistusmaa:  Italia
Valm. vuosina:  2015–
Yleiset tiedot
Korkeus:  830 mm
Kuivapaino:  166,5 kg
Moottori
Moottori:  V2-moottori 150,8 kW (205 hv)
Kuutiotilavuus:  1 285
Puristussuhde:  12,6:1
Vaihteet:  6
Ducati 1299 Panigale on Ducatin valmistama urheilumoottoripyörämalli. Se esiteltiin 2014 Milanon moottoripyöränäyttelyssä ja valmistus alkoi 2015. Ducati 1299 on 1199-mallin seuraaja. Marraskuussa 2016 Ducati alkoi myydä 1299 Superleggera -versiota rajoitetun määrän.
1299 Superleggera

Marraskuussa 2016 Ducati alkoi myydä 1299 Superleggera -mallia 500 kappaleen verran. Se oli alkuperäisen 1199 Superleggeran (2014) seuraaja, mutta kevyempi itsekantavalla komposiittihiilikuiturungolla. Lisäksi pyörään oli rakennettu magnesium-moottorikotelo ja titaanikiinnittimet ja -pakoputket.
Costa Rica olympialaisissa

Costa Rica osallistui olympialaisiin ensimmäisen kerran Berliinin 1936 kesäolympialaisissa. Säännöllisesti maa on ollut mukana kesäolympialaisissa Tokion 1964 kisoista lähtien. Maa on saavuttanut neljä olympiamitalia, ensimmäisen niistä Soulin 1988 kesäolympialaisissa. Talviolympialaisissa maa ei ole menestynyt.
Costa Rican ainoat olympiamitalit ovat yhden sisarusparin saavuttamia. Silvia Poll saavutti hopeaa 200 metrin vapaauinnissa Soulissa 1988. Hänen pikkusiskonsa Claudia Poll voitti saman lajin kultaa Atlantan 1996 olympialaisissa ja sai seuraavissa kisoissa kaksi pronssimitalia.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Uinti | 1 | 1 | 2 | 4 | 36 |
| Yhteensä | 1 | 1 | 2 | 4 | 102 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1936  1936 Berliini: 0
1964  1964 Tokio: 0
1968  1968 Mexico City: 0
1972  1972 München: 0
1976  1976 Montreal: 0
1980  1980 Moskova: 0
1984  1984 Los Angeles: 0
| 1988  1988 Soul | 0 | 1 | 0 | 1 | 36 |
1992  1992 Barcelona: 0
| 1996  1996 Atlanta | 1 | 0 | 0 | 1 | 49 |
| 2000  2000 Sydney | 0 | 0 | 2 | 2 | 69 |
2004  2004 Ateena: 0
2008  2008 Peking: 0
2012  2012 Lontoo: 0
2016  2016 Rio de Janeiro: 0
2020  2020 Tokio: 0
| Yhteensä | 1 | 1 | 2 | 4 | 102 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Silvia Poll | 1988  1988 Soul |  Uinti | Naisten 200 metrin vapaauinti |
| 1 Kultaa | Claudia Poll | 1996  1996 Atlanta |  Uinti | Naisten 200 metrin vapaauinti |
| 3 Pronssia | Claudia Poll | 2000  2000 Sydney |  Uinti | Naisten 200 metrin vapaauinti |
| 3 Pronssia | Claudia Poll | 2000  2000 Sydney |  Uinti | Naisten 400 metrin vapaauinti |
Lähteet:
Dalton Trumbo

| Dalton Trumbo |
| --- | --- |
 Dalton Trumbo ja hänen vaimonsa Cleo Trumbo HUACin kuulemistilaisuudessa vuonna 1947.
Henkilötiedot
Syntynyt: 9. joulukuuta 1905 Montrose, Colorado, Yhdysvallat
Kuollut: 10. syyskuuta 1976 (70 vuotta) Los Altos, Kalifornia, Yhdysvallat
Ammatti:  kirjailija, käsikirjoittaja, elokuvaohjaaja
Puoliso:  Cleo Beth Fincher (1916–2009)
Lapset:  Christopher Trumbo (1940–2011)   Melissa ”Mitzi” Trumbo   Nikola Trumbo
Aiheesta muualla
Löydä lisää kirjailijoitaKirjallisuuden teemasivulta
James Dalton Trumbo (9. joulukuuta 1905 Montrose, Colorado – 10. syyskuuta 1976 Los Altos, Kalifornia) oli yhdysvaltalainen elokuvakäsikirjoittaja ja kirjailija. Hän ei suostunut vastaamaan, kun hänet haastettiin vuonna 1947 epäamerikkalaista toimintaa tutkivaan komiteaan vastaamaan väitteisiin Hollywoodin kommunistiyhteyksistä, ja hän joutui siksi kymmeneksi kuukaudeksi vankilaan ja Hollywoodin mustalle listalle.
Trumbon ankarimpiin vainoajiin kuului juorutoimittaja Hedda Hopper. Trumbo muutti mustalle listalle joutumisensa jälkeen joksikin aikaa Meksikoon ja jatkoi työtään salanimellä.
Trumbo kirjoitti sodanvastaisen romaanin Sotilaspoika (Johnny Got His Gun, 1939), jonka pohjalta hän itse myöhemmin ohjasi palkitun elokuvan Sotilaspoika (1971).
Trumbon poika Christopher Trumbo on kirjoittanut isänsä elämään perustuvan näytelmän Trumbo. Hän on muokannut sen myös käsikirjoitukseksi, joka on kuvattu dokumenttielokuvaksi Trumbo (2007), ohjaajana Peter Askin. Dokumentissa ovat merkittävässä osassa Dalton Trumbon kirjeet, joita siinä lukevat monet Hollywood-tähdet. Vuonna 2015 ensi-iltansa saaneessa Jay Roachin ohjaamassa elokuvassa Trumbo päähenkilöä näyttelee Bryan Cranston.
Trumbo sai Oscar-palkinnon kaksi kertaa (Loma Roomassa, Hiljainen sankari), mutta ei voinut itse osallistua tilaisuuksiin, vaan ensimmäinen palkinto myönnettiin henkilölle, joka antoi nimensä käyttöön, ja toisen, jonka hän kirjoitti salanimellä, otti vastaan hänen edustajansa. Hän oli jo vuonna 1941 ehdolla Kitty Foylen käsikirjoituksesta. Kun Exodus ja Spartacus paljastuivat hänen käsikirjoittamikseen, mustan listan voima alkoi murtua. Sotilaspojasta hän sai vuonna 1971 Cannesin Grand Prix’n.
Trumbo kuoli sydänkohtaukseen 70-vuotiaana.
Palkinnot ja tunnustukset

Loma Roomassa, parhaan käsikirjoituksen Oscar-palkinto
Hiljainen sankari, parhaan käsikirjoituksen Oscar-palkinto
Sotilaspoika, 1971, Fipresci-palkinto, Cannesin elokuvajuhlien tuomariston erikoispalkinto (jaettu Taking Off - otetaan hatkat kanssa)
Kinema Junpo Awards 1974
Kitty Foyle, parhaan käsikirjoituksen Oscar-ehdokkuus
The Fixer, 1968, Golden Globe 1969
Sotilaspoika, 1971 Cannesin elokuvajuhlien Kultainen palmu
Filmografia

Kitty Foyle, 1940
30 sekuntia Tokion yllä, 1944
Kun sato kypsyy, 1945
Rikosten pyörteessä, 1950
Loma Roomassa, 1953, Oscar
Hiljainen sankari, 1957, Oscar
Terroria Texasissa 1958
Spartacus, 1960
Sotilaspoika, 1971, myös ohjaus
Papillon, 1973
Aiheesta muualla

Dalton Trumbo Internet Movie Databasessa. (englanniksi)
Trumbo Internet Movie Databasessa (englanniksi), dokumentti
Ducati 848

Ducati 848
Ducati 848 on Ducatin valmistama urheilullinen moottoripyörämalli. 848 tuli markkinoille vuonna 2008 Ducati 1098:n pienemmäksi sisarmalliksi. Pyörässä on Ducatille luontenomainen kaksisylinterinen 90° V-moottori. Jarruina mallissa on Brembon valmistamat levyjarrut. Jousitus on Showan valmistama, ja etuhaarukan halkaisija on 43 mm. Takahaarukka on yksipuolinen. Pyörässä on tiedonkeruujärjestelmä, jolla nopeudet, moottorin kierrosluvut, lämpötilat ja ajetut ratakierrokset voi analysoida myöhemmin tietokoneella.
Vaikka sen moottori onkin 849 cm³ niin on malli nimetty 848:ksi, ilmeisesti edellisten 749 ja 999 mallien heikomman suosion vuoksi ei haluttu yhtäläisyyksiä.
Tekniset tiedot

Moottorin tyyppi: Kaksisylinterinen, nelitahtinen 90° V-moottori, DOHC, nestejäähdytys
Iskutilavuus: 849 cm³
Männän halkaisija/isku: 94/61,2 mm
Puristussuhde: 12:1
Huipputeho: 140 hp / 10600 rpm (takapyörältä)
Huippuvääntö: 85 Nm / 8300 rpm (takapyörältä)
Toisioveto: Ketju
Kuivapaino: 168 mm
Istuinkorkeus: 830 mm
Akseliväli: 1430 mm
Etujarru: Kaksi 320 mm levyjarua, 4-mäntä puristin
Takajarru: 245 mm levyjarru, 2-mäntä puristin
Runko: Teräsputki runko
Polttoainesäiliö: 15,5 l
Huippunopeus: 249 km/h
Kiihtyvyys 0-96 km/h: 3,35 s
Kiihtyvyys 0-161 km/h: 6,89 s
Kiihtyvyys 0-225 km/h: 14,14 s
Kiihtyvyys varttimaili (402,3 m): 11,31 s / 129 mph (207,6 km/h)
Kiihtyvyys maili (1609,3 m): 29,10 s / 162 mph (260,5 km/h)
David Chidgey

| David Chidgey |
| --- | --- |

Henkilötiedot
Syntynyt: 9. heinäkuuta 1942 Basingstoke
Kuollut: 15. helmikuuta 2022 (79 vuotta)
Arvonimi: The Right Honourable
Poliitikko
Puolue:  Liberaalidemokraatit
Asema:  kansanedustaja (1994–2005), ylähuoneen jäsen (2005–2022)
Vaalipiiri:  Eastleigh
Puoliso:  April Idris-Jones
Lapset:  3
David William George Chidgey (9. heinäkuuta 1942 – 15. helmikuuta 2022) oli brittiläinen liberaalidemokraattien poliitikko, joka istui Yhdistyneen kuningaskunnan alahuoneessa vuosina 1994–2005 ja ylähuoneessa vuodesta 2005 kuolemaansa asti.
Chidgey syntyi Basingstokessa. Hän opiskeli Portsmouthin Admiralty Collegessa kone- ja lentokonetekniikkaa ja valmistui vuonna 1968, minkä jälkeen hän opiskeli rakennustekniikkaa Portsmouthin polyteknisessä opistossa. Vuosina 1965–1972 hän työskenteli Hampshiren kreivikunnalla liikenneinsinöörinä ja sen jäkeen eastleigh’läisessä insinööriyrityksessä.
Vuonna 1976 Chidgey valittiin New Alresfordin kunnanvaltuustoon ja vuonna 1987 Winchesterin kaupunginvaltuustoon. Hän pyrki Euroopan parlamenttiin Hampshire Centralin vaalipiiristä vuonna 1988 käydyssä täytevaalissa ja vuoden 1989 europarlamenttivaaleissa. Vuoden 1992 parlamenttivaaleissa Chidgey oli ehdolla alahuoneeseen Eastleigh’n vaalipiiristä, mutta hävisi konservatiivipuolueen ehdokkaalle Stephen Milliganille eikä tullut valituksi. Milliganin kuoltua vuonna 1994 käydyssä täytevaalissa Chidgey valittiin alahuoneeseen. Hän säilytti paikkansa vuosien 1997 ja 2001 parlamenttivaaleissa, kunnes jäi pois alahuoneesta vuonna 2005.
Toukokuussa 2005 Chidgey aateloitiin paroniksi ja nimitettiin ylähuoneeseen.
Chidgey kuoli 15. helmikuuta 2022 COVID-19-taudin aiheuttamiin komplikaatioihin.
Dietikon

| Dietikon |
| --- | --- |
 Dietikon sijaitsee taajaan asutussa Limmatjoen laaksossa.
 vaakuna
 Dietikon sijaitsee Zürichin luoteispuolella.
 Dietikon
 Koordinaatit: 47°24′20″N, 8°24′16″E 
Valtio:  Sveitsi
Kantoni:  Zürichin kantoni
Hallintoalue (Bezirk):  Dietikon
Pinta-ala:  
 – Kokonaispinta-ala:  9,28 km²
Korkeus:  381–660 m
Väkiluku (joulukuu 2014):  26 277
 – Väestötiheys:  2 832 as./km²
 
 www.dietikon.ch 
Infobox OKVirheellinen NIMI-arvo: 
Dietikon on kaupunki Pohjois-Sveitsissä, Zürichin kantonissa, kymmenkunta kilometriä Zürichistä luoteeseen. Kaupungissa on runsaat 26 000 asukasta. Dietikon on samannimisen hallintoalueen keskuspaikka.
Sijainti

Dietikon sijaitsee Zürichin läntisen ohikulkutien kupeessa ja Limmatjoen varrella, joen länsirannalla.
Liikenne

Zürichin ja Badenin välinen moottoritie (A1/A3) kulkee Dietikonin kautta. SBB:n rautatie Zürich–Baden kulkee Dietikonin kautta. Lisäksi Dietikonista on Aargau Verkehr AG:n junayhteys Bremgarteniin ja Wohleniin (Zürichin S-Bahnin reitti S17).
Aiheesta muualla

Kuvia tai muita tiedostoja aiheesta Dietikon Wikimedia Commonsissa
Dmitri Nadjožnyi

Dmitri Nadjožnyi
Dmitri Nikolajevitš Nadjožnyi (ven. Дми́трий Никола́евич Надёжный; 5. marraskuuta (J: 24. lokakuuta) 1873 Nižni Novgorod, Venäjän keisarikunta – 22. syyskuuta 1945 Moskova, Neuvostoliitto) oli venäläinen ja myöhemmin neuvostoliittolainen kenraali, joka toimi komentajana ensimmäisessä maailmansodassa ja Venäjän sisällissodassa.
Nadjožnyi valmistui upseeriksi Pavlovin sotakoulusta 1894 ja suoritti Nikolain yleisesikunta-akatemian 1901. Hän osallistui Venäjän–Japanin sotaan ja oli 1913–1914 sotilasneuvonantajana Mongoliassa. Maailmansodan aikana hän toimi divisioonan- ja armeijakunnankomentajana ja yleni vuoteen 1917 mennessä kenraaliluutnantiksi. Lokakuussa 1917 Nadjožnyi nimitettiin Suomeen sijoitetun 42. armeijakunnan komentajaksi, missä tehtävässä hän oli myös Suomen sisällissodan aikana. Hän astui 1918 vapaaehtoisena uuden puna-armeijan palvelukseen. Venäjän sisällissodassa Nadjožnyi komensi marraskuusta 1918 helmikuuhun 1919 etelärintamaa ja sen jälkeen heinäkuuhun 1919 saakka länsirintamaa. Loka–marraskuussa 1919 hän komensi puna-armeijan 7. armeijaa, joka taisteli muun muassa Pohjois-Venäjän interventioon liittyen ympärysvaltoja vastaan pohjoisessa ja Nikolai Judenitšin komentamaa Luoteis-Venäjän armeijaa vastaan Petrogradin eteläpuolella.
Venäjän sisällissodan jälkeen Nadjožnyi oli puna-armeijassa muun muassa jalkaväen tarkastajana. Hän toimi luennoitsijana Frunzen sotilasakatemiassa 1926–1933 ja Kirovin sotilaslääketieteellisessä akatemiassa 1933–1941.
Aiheesta muualla

Дмитрий Николаевич Надёжный  Hronos (venäjäksi)
Elden Francis Curtiss

Elden Francis Curtiss (s. 16. kesäkuuta 1932 Baker City) on yhdysvaltalainen roomalaiskatolinen arkkipiispa. Hänet vihittiin papiksi Bakerin hiippakuntaan 24. toukokuuta 1958 ja nimitettiin Helenan hiippakunnan piispaksi 4. maaliskuuta 1976. Piispaksi konsekroinnin suoritti 28. huhtikuuta Cornelius Michael Power, jota avustivat Thomas Joseph Connolly ja Francis Peter Leipzig.
Curtiss sai 4. toukokuuta 1993 nimityksen Omahan arkkipiispaksi, joksi hänet asetettiin 25. kesäkuuta 1993 ja jona hän toimi, kunnes jäi eläkkeelle 3. kesäkuuta 2009.
Elder Roma Wilson

Elder Roma Wilson vuonna 2015.
Elder Roma Wilson (22. joulukuuta 1910 Hickory Flat, Mississippi – 25. lokakuuta 2018) oli yhdysvaltalainen huuliharpunsoittaja. Hänen tyylilajinsa oli gospel.
Wilson aloitti huuliharpunsoiton 13-vuotiaana. Hänet vihittiin helluntailaiseksi papiksi vuonna 1929. Sen jälkeen hän alkoi kiertää pohjoisen Mississippin aluetta toisen musikaalisen papin, Leon Pinsonin kanssa. 1940-luvun alussa Wilson muutti Michiganiin, mutta hän palasi Mississippiin 1970-luvun alussa. Hän sai tunnustusta esiintymisistään Pinsonin kanssa muun muassa Chicago Blues Festivalilla ja New Orleans Jazz & Heritage Festivalilla. Vuonna 1993 Wilson voitti yhdessä kymmenen muun muusikon kanssa National Endowment for the Artsin 100 000 USD:n National Heritage Fellowship'n. Vuotta myöhemmin hän julkaisi ensimmäiset levytyksensä vuosikymmeniin LP:llään This Train.
Dan Zimmermann

| Daniel Zimmermann |
| --- | --- |
 Dan Zimmermann konsertissa vuonna 2005.
Henkilötiedot
Syntynyt: 30. lokakuuta 1966 Nürnberg
Ammatti:  muusikko
Muusikko
Taiteilijanimi:  Dan
Aktiivisena:  1988
Tyylilajit:  heavy metal, power metal
Soittimet:  rummut
Yhtyeet:  Gamma Ray, Freedom Call
Aiheesta muualla
www.dan-zimmermann.de
  [ Muokkaa Wikidatassa ] [ ohje ]  
Daniel Hans Erwin Zimmermann (s. 30. lokakuuta 1966 Nürnberg, Länsi-Saksa) on saksalainen heavy metal -rumpali. Zimmermann vaikuttaa yhtyeissä Gamma Ray ja Freedom Call, joista jälkimmäistä hän oli myös perustamassa. Zimmermann liittyi Gamma Rayhin 1997 Thomas Nackin lähdettyä. Hän toimii molemmissa yhtyeissä aktiivisena jäsenenä ja osallistuu kappaleiden kirjoittamiseen.
Aiheesta muualla

Viralliset kotisivut
Denis Gurjanov

| Denis Gurjanov |
| --- | --- |

Henkilötiedot
Syntynyt: 7. kesäkuuta 1997 (ikä 27) Toljatti, Venäjä
Kansalaisuus:   Venäjä
Jääkiekkoilija
Pelipaikka:  laitahyökkääjä
Maila:  vasen
Pituus:  191 cm
Paino:  91 kg
Seura
Seura:  TsSKA Moskova
Sarja:  KHL
Pelinumero:  34
Pelaajaura
Pääsarjaura:  2014–
Aik. seurat:  Lada Toljatti (KHL) Dallas Stars (NHL) Texas Stars (AHL) Montreal Canadiens (NHL) Nashville Predators (NHL) Milwaukee Admirals (AHL) Philadelphia Flyers (NHL)
NHL-varaus:  12. varaus, 2015 Dallas Stars
KHL-varaus:  42. varaus, 2014 Lada Toljatti
Denis Gurjanov (s. 7. kesäkuuta 1997 Toljatti, Venäjä) on venäläinen jääkiekkoilija, joka pelaa KHL-joukkue TsSKA Moskovassa.
Ura

Gurjanov on Lada Toljatin kasvatti. Seura varasi hänet vuorolla 42 vuoden 2014 KHL:n varaustilaisuudessa. Toljatin KHL-liigan kokoonpanossa Gurjanov pelasi ensimmäisen kerran kaudella 2014–2015, pelaten kuitenkin suurimman osan kaudesta nuorten MHL-liigassa. Kesän NHL:n varaustilaisuudessa Gurjanov oli suurimpia eurooppalaisia lupauksia, ja Dallas Stars varasi hänet ensimmäisellä kierroksella vuorolla 12.
Gurjanov pelasi kauden 2015–2016 Toljatissa ja siirtyi tämän jälkeen kolmivuotisella tulokassopimuksella Dallas Starsin organisaatioon.
Lokakuussa 2020 Gurjanov teki Starsin kanssa kaksivuotisen ja yhteensä 5,1 miljoonan dollarin arvoisen jatkosopimuksen.
Kesäkuussa 2022 Gurjanov teki Starsin kanssa yksivuotisen ja 2,9 miljoonan dollarin arvoisen jatkosopimuksen.
Helmikuussa 2023 Stars kauppasi Gurjanovin Montreal Canadiensiin vaihdossa Jevgeni Dadonoviin.
Heinäkuussa 2023 Gurjanov teki vapaana agenttina Nashville Predatorsin kanssa yksivuotisen ja 850 000 dollarin arvoisen sopimuksen.
Maaliskuussa 2024 Predators kauppasi Gurjanovin Philadelphia Flyersiin vaihdossa Wade Allisoniin.
Elokuussa 2024 Gurjanov palasi kotimaahansa ja siirtyi kaksivuotisella sopimuksella TsSKA Moskovaan.
Aiheesta muualla

Denis Gurjanov The Internet Hockey Databasessa (englanniksi)
Don Sweeney

| Don Sweeney |
| --- | --- |

Henkilötiedot
Syntynyt: 17. elokuuta 1966 (ikä 58) St. Stephen, New Brunswick
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  83 kg
Pelaajaura
Pääsarjaura:  1988–2004
Seurat:  Boston Bruins   Dallas Stars
NHL-varaus:  166. varaus, 1984 Boston Bruins
Don Sweeney (s. 17. elokuuta 1966) on kanadalainen entinen jääkiekkoilija. Hän pelasi vuosien 1988–2004 välillä yli 1100 NHL runkosarjaottelua Boston Bruinssissa ja Dallas Starsissa. Vuodesta 2006 saakka Sweeney työskenteli Bruinsin AHL-joukkueen henkilökunnassa. Toukokuusta 2015 saakka Sweeney on toiminut Bruinsin toimitusjohtajana. Joukkue eteni Sweeneyn johdossa vuoden 2019 pudotuspeleissä Stanley Cupin finaaliin, mutta hävisi St. Louis Bluesille.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Don Sweeney
Dalton Vigh

| Dalton Vigh |
| --- | --- |

Henkilötiedot
Koko nimi:  Dalton Vigh de Sousa Vales
Syntynyt: 10. heinäkuuta 1964 (ikä 60) Rio de Janeiro, Brasilia
Ammatti:  näyttelijä
Aiheesta muualla
IMDb 
Dalton Vigh de Sousa Vales (s. 10. heinäkuuta 1964 Rio de Janeiro) on brasilialainen näyttelijä.
Filmografia > TV

1995:	Tocaia Grande
1996:	Xica da Silva
1997:	Os Ossos do Barão
1998:	Pérola Negra
1998:	Estrela de Fogo
1999:	Terra Nostra
1999: Andando nas Nuvens
2000:	Top TV	(juontaja)
2000: Sãos & Salvos!
2000: Vidas Cruzadas
2001:	O Clone
2002:	Os Normais (Episodi: O Normal a Ser Feito)
2003:	A Casa das Sete Mulheres
2004:	Malhação
2004: Começar de Novo
2005:	Sob Nova Direção
2006:	Linha Direta Justiça (Episodi: O Incêndio do Gran Circus Norte-Americano)
2006: O Profeta
2007:	Duas Caras
2008:	Casos e Acasos
2008: Episódio Especial
2008: Negócio da China
2009	Cinquentinha:
2010:	As Cariocas (Episodi: A Adúltera da Urca)
2010: S.O.S. Emergência
2010: Na Forma da Lei
2011:	Amor em quatro atos
2011: Lara com Z
2011: Fina Estampa
2012: As Brasileiras (Episodi: A Doméstica de Vitória)
2012: Salve Jorge Carlos Flores
Filmografia > Elokuva

1994:	O Porão
1999:	Por Trás do Pano
2004:	Vida de Menina
2004: Mais uma Vez Amor
2006:	Mulheres do Brasil
2011:	Corpos Celestes
Teatteri

A Semente
Futuro do Pretérito
As Viúvas
Camila Baker
Os Sete Gatinhos
Medeia
Nunca se Sábado
Noite de Reis (lukeminen)
A Importância de ser Fiel
Cloaca
Vamos, jne
Azul Resplendor
Aiheesta muualla

Dalton Vigh Internet Movie Databasessa. (englanniksi)
Don Shula

Don Shula (2009)
Donald Francis ”Don” Shula (4. tammikuuta 1930 Grand River, Ohio – 4. toukokuuta 2020) oli yhdysvaltalainen amerikkalaisen jalkapallon valmentaja ja pelaaja.
Pelaajan Shula edusti kaudet 1951–1952 Cleveland Brownsia, kaudet 1953–1956 Baltimore Coltsia ja kahden 1957 Washington Redskinsiä. Shulan valmennusura alkoi Coltissa vuonna 1963. Baltimorelaisseuraa hän valmensi vuoteen 1969 ja johti joukkueen vuonna 1968 NFL:n mestaruuteen. Miami Dolphinsin valmentajana Shula aloitti vuonna 1970 ja toimi lopulta joukkueen valmentajana 26 kauden ajan. Dolphins voitti tuona aikana kaksi Super Bowlia (VII, VIII) ja viisi kertaa AFC-konferenssin mestaruuden. Kaudella 1972 Dolphins ei hävinnyt otteluakaan, kyseessä on NFL:n historian ainut häviötön kausi. Shulalla on NFL:n valmentajista eniten voittoja 347. Runkosarjavoittoja hänellä on 328.
Don Scott

| Mitalit> Maa:   Iso-Britannia.Miesten nyrkkeily. Olympialaiset  | Mitalit> Maa:   Iso-Britannia.Miesten nyrkkeily. Olympialaiset  | Mitalit> Maa:   Iso-Britannia.Miesten nyrkkeily. Olympialaiset  | Maa:   Iso-Britannia> Miesten nyrkkeily. |
| --- | --- | --- | --- |
|  Hopeaa | Lontoo 1948 | 80 kg |  |
Donald E. "Don" Scott (23. heinäkuuta 1928 Derby – 13. helmikuuta 2013 Derby) oli brittiläinen nyrkkeilijä ja olympiamitalisti.
Scott saavutti sarjan 80 kg olympiahopeaa Lontoon kesäolympialaisissa 1948. Hän hävisi loppuottelussa Etelä-Afrikan George Hunterille.
Scott kuoli 13 helmikuuta 2013, 84-vuotiaana sydämen pettämiseen. Hän oli sairastanut Parkinsonin tautia.
Denis Istomin

| Denis Istomin |
| --- | --- |

Henkilötiedot
Syntynyt: 7. syyskuuta 1986 (ikä 38)
Kansalaisuus:   Uzbekistan
Tennispelaaja
Pituus:  188 cm
Paino:  88 kg
Kätisyys:  oikea
Ammattilaisena:  2004–
Palkintorahat:  6 337 191 USD
Kaksinpeli
Paras sijoitus:  33. (13.8.2012)
Turnausvoittoja:  2
Voitot/tappiot:  230–267
Grand Slam -turnauksissa
Australian avoimet:  4. kierros (2017)
Ranskan avoimet:  2. kierros (2009, 2010, 2012, 2013, 2014, 2017)
Wimbledon:  4. kierros (2012)
Yhdysvaltain avoimet:  4. kierros (2013)
Nelinpeli
Paras sijoitus:  59. (8.10.2012)
Turnausvoittoja:  3
Voitot/tappiot:  94–131
Aiheesta muualla
ITF
ATP
Denis Olegovich Istomin (s. 7. syyskuuta 1986 Orenburg, Venäjä) on uzbekistanilainen tennispelaaja. Parhaimmillaan hän on ollut kaksinpelissä ATP-listan sijalla 33 elokuussa 2012 ja nelinpelissä sijalla 59 lokakuussa 2012.
Istomin loukkasi jalkansa auto-onnettomuudessa Taškentissa huhtikuussa 2001, ja hänen jalkaansa laitettiin 80 tikkiä. Hän vietti sairaalassa kolme kuukautta eikä koskenut tennismailaan kahteen vuoteen. Häntä valmentaa hänen äitinsä, Klaudija.
Tennisura

Vuonna 2012 Istomin pääsi puolivälieriin Brisbanen turnauksessa. Seuraavalla viikolla hän pääsi välieriin Sydneyn turnauksessa, jossa hän hävisi Jarkko Niemiselle. Australian avoimissa hän hävisi ensimmäisellä kierroksella Jo-Wilfried Tsongalle. Helmikuussa Istomin selviytyi loppuotteluun San Josén turnauksessa, jossa hän hävisi Milos Raonicille. Maaliskuussa Indian Wells Masters -turnauksessa Istomin voitti kolmannella kierroksella maailmanlistan sijalla viisi olleen David Ferrerin, kunnes hävisi neljännellä kierroksella Juan Martín del Potrolle. Ranskan avoimissa hän hävisi toisella kierroksella Rafael Nadalille. Wimbledonissa hän eteni neljännelle kierrokselle, jossa hävisi Mihail Južnyille.
Istomin on voittanut ATP-turnauksen kaksinpelissä Nottinghamissa 2015 ja Chengdussa 2017 sekä nelinpelissä Moskovassa 2013, Montpellierissä 2014 ja Gstaadissa 2015.
Aiheesta muualla

Kuvia tai muita tiedostoja aiheesta Denis Istomin Wikimedia Commonsissa
Denis Istomin ATP:n sivuilla
Denis Grebeškov

| Denis Grebeškov |
| --- | --- |

Henkilötiedot
Syntynyt: 11. lokakuuta 1983 (ikä 40) Jaroslavl, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  88 kg
Pelaajaura
Pääsarjaura:  2001–2015
Seurat:  Lokomotiv Jaroslavl (RSL)   Los Angeles Kings (NHL)   New York Islanders (NHL)   Nashville Predators (NHL)   SKA Pietari (KHL)   Jugra Hanty-Mansijsk (KHL)   Edmonton Oilers (NHL)   HK Vitjaz (KHL)
NHL-varaus:  18. varaus, 2002 Los Angeles Kings
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Kanada 2008 | jääkiekko |  |
|  Kultaa | Sveitsi 2009 | jääkiekko |  |
|  Hopeaa | Saksa 2010 | jääkiekko |  |
|  Pronssia | Venäjä 2007 | jääkiekko |  |
Denis Sergejevitš Grebeškov (ven. Денис Сергеевич Гребешков, s. 11. lokakuuta 1983 Jaroslavl, Venäjän SFNT, Neuvostoliitto) on venäläinen entinen jääkiekkopuolustaja.
Grebeškov on voittanut kaksi jääkiekon maailmanmestaruutta Venäjän jääkiekkomaajoukkueessa vuosina 2008 ja 2009.